**Protokoll for møte i Eidsberg felles menighetsråd onsdag 20.04.22, Trømborg Menighetshus**

Til stede

Ragnhild Kruse, Kari Kvernhusengen, Tove Frogner Lund, Synnøve Svensson, Svein Østevik, Magnus Grøvle Vesteraas og Bjørn Solberg

Meldt forfall:  
Ole-Martin Glomsrud, Synnøve Bjørknes Lundeby, Tore Mysen

**Sakliste**

Sak 22/22: Godkjenning av innkalling og sakliste.

Vedtak: Innkalling og sakliste godkjennes.

Sak 23/22: Godkjenning av protokoll fra møtet 03.03.22 (vedlagt)

Vedtak: Protokollen godkjennes

Sak 24/22: Orienteringer

**Fra sognepresten**: Takk for fin påskefeiring. Takk til alle som har stått på, både frivillige og ansatte. Det var fint å endelig kunne feire påske igjen. Vi merker oss at det var flere enn noen gang på påskenattsgudstjeneste.

17. mai. Kommunen har gjort endringer i programmet for dagen slik at det ikke blir gudstjeneste i Mysenhallen etter toget. Det blir heller ikke gudstjenester i hver av kirkene denne dagen. Kirken skal ha ansvar for åpningen før toget går fra innbyggertorget på Mysen. Gudstjeneste i Eidsberg kirke klokken 13.00

Staben arrengerer et tilbud under Den kulturelle skolesekken for alle skolebarn i kommunen, *Fra hov til kirke,* 24. – 25. mai.

Indre Østfold Gospelkompani ved Leif Ingavld Skaug har hatten god start med omkring 70 sangere.

Det er snart tid for konfirmasjoner.

Magnus har sagt opp sin stilling og får sin siste arbeidsdag hos oss14. august.

**Fra fellesrådet.** Det er en utfordring med høye strømregninger. Ved utgangen av mars har man brukt opp hele årets strømbudsjett. Ingen egen kirkestrømbevilgning. Man må spare penger på andre måter, ett tiltak er at en ledig kirkegårdsarbeiderstilling holdes vakant.

**Fra leder:** Kapellan Ann Christin Hansens oppsigelse. Hun skal starte i en prestestilling nordpå og forlater vårt sogn. Vi ønsker å ha en avslutningsmarkering for henne i gudstjeneste 29.5. Denne gudstjenesten er en kveldsgudstjeneste på foreningshuset på Slitu.

Intervjuer for ny sogneprest avholdes 10. mai. 12. mai innkalles menighetsrådet for å gi sin uttalelse etter intervjuene.

**Fra utvalg og komiteer**. Ukrainske flykninger er kommet til kommunen. Firmaet Link, driver mottakene. De spør om det finnes frivillige som kan tenke seg å besøke flykningemottakene og bli kjent med nye medmennesker.

Kulturkveld i Mysen kirke planlegges. Her vil tema være å fortelle om kirkens mange malerier og symbolbruk.

Vedtak: Orienteringer og referat tas til orientering.

Sak 25/22: Gudstjenestelista for høsten 2022.  
 Sognepresten har sendt ut forslag før møtet. Det er mye som er fastlagt på forhånd, og biskopens forordning må følges, men det er også mulig for menighetsrådet å komme med ønsker og forslag.

Fra samtalen:

50-års konfirmanter i Mysen flyttes til 16.10

14. august avslutningsmarkering for Magnus i Eidsberg.

Vi går inn for pilegrimsvandring 28.8

Det bør være utdeling av kirkebok etter sogneprestens plan.

Det er ikke nødvendig at prest er med på festen etter gudstjenesten sammen med 50 års konfirmantene, hvis det er vanskelig å få til i prestens arbeidstid.

Julaftesns gudstjeneste skal gjøre det attratkivt for folk å komme i kirken julaften. Vi satser på disse tidene julen 2022.04.23

Hærland kirke 14:00

Mysen kirke: 14:00 og 15:30

Eidsberg: 15:30

Trømborg: 15:30

Vedtak:

1. Menighetsrådet har følgende innspill til gudstjenestelista:  
   - det bør være utdeling av 4-årsbok i alle kirkene
2. Menighetsrådet støtter forslaget om å endre tidspunktene for gudstjeneste julaften. Er åpen for at noen gudstjenester ellers i året må kuttes på grunn av vikarprest-situasjonen.
3. Menighetsrådet ønsker at det må være mulighet for dåpsgudstjenester utenom de faste gudstjenestene. Kirken bør være fleksibel her.

Sak 26/22: Budsjett 2022

To forhold å merke seg i forhold til budsjett og kontoplan:   
a) Det vi kan kalle fellesutgifter, er plassert på Mysen sogn. Det gjør   
 det lettere å holde oversikt, men det betyr f.eks. at utgifter og  
 inntekter ved en konsert i Eidsberg føres på Mysen.  
b) Siden de fleste driftsutgiftene føres på Mysen, må de andrre   
 sognene bidra med en innbetaling til Mysen.

Vedtak:

1. Forslag til kontoplan, med endringer gjort i møtet, vedtas.
2. Forslag til budsjett, med endringer gjort i møtet, vedtas.
3. Eidsberg, Hærland og Trømborg sogn overfører et avtalt beløp som fastsettes senere.

Sak 27/22: Sammenslåing av sognene?

Før kirkevalget i 2019 drøftet vi om vi skulle fortsette med ett felles menighetsråd og fire sogn, eller om vi skulle slå sammen sognene. Etter en prosess der mennighetsmøtene ble hørt, valgte menighetsrådet å søke om en ny periode med felles menighetsråd for fire sogn, noe som egentlig er et forsøk, og som det må søkes om før hvert kirkevalg.

Nå har imidlertid Kirkemøtet gjort vedtak om at den ordningen vi har, kan gjøres permanent, men alle detaljene er ikke på plass. Men høyst sannsynlig kan vi gjøre vedtak om at dagens ordning skal bli permanent; hvis det er det vi vil.

Vi kan også velge å gå tilbake til fire menighetsråd, og vi kan velge å slå sammen sognene, slik at det blir ett sogn i gamle Eidsberg.

Sammenslåing er en sak som vekker en del følelser, vi bør derfor vurdere grundig om vi ønsker en slik debatt igjen, eller om vi går for å gjøre dagens ordning permanent.

Samtalen på møtet viser at vi er fornøyd med ordningen slik den er i dag. Vi kommer tilbake til saken.

Vedtak: Samtalen tas til orientering. Konklusjonen er at inntil videre ønsker vi å beholde vi dagens ordning.

Sak 28/22: Videre arbeid med strategiplan.  
 Høsten 20219 begynte vi så vidt å jobbe med en strategiplan. Så kom pandemien, og saken ble lagt bort. Nå er det på tide å ta den frem igjen.

Hva kan vi ta utgangspunkt i?

* + - * + Notater fra møtene i 2019/2020.
        + Statistikker og årsmeldinger
        + Eksisterende planer
        + Strategiplan for Borg bispedømme
        + Visjon for Den norske kirke og utfordringer om å være» grønn kirke», og å være «inkluderende kirke»
        + Prost Kåre Runes utfordringer på årsmøtet

Forslag til vedtak: Samtalen tas til etterretning. Frem til neste møte lager AU en plan for hvordan menighetsrådet skal arbeide med ny strategiplan.

Menighetsrådet synes det er viktig å begrense seg. Velge en kort gjennomarbeidet tekst med tydelige prioriteringer.

Sak 29/22: Eventuelt.

Neste møte: 30. mai på Betania, ekstra møte: torsdag 12. mai i Eidsberg kirkestue kl19.30.

Referent: Kari Undeland